Document ID: 32008R0966

32008R0966
L 263/3
SLUŽBENI LIST EUROPSKE UNIJE
UREDBA KOMISIJE (EZ) br. 966/2008
od 1. listopada 2008.
o odobrenju izmjena koje nisu manje u specifikaciji za naziv upisan u registar zajamčeno tradicionalnih specijaliteta (Panellets (ZTS))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao zajamčeno tradicionalnim specijalitetima (1), a posebno njezin članak 9. stavak 4. prvi podstavak,
budući da:
(1)
U skladu s prvim podstavkom članka 11. stavka 1. Uredbe (EZ) br. 509/2006 i člankom 19. stavkom 3. te Uredbe, Komisija je razmotrila zahtjev Španjolske za odobrenje izmjena u specifikaciji za zajamčeno tradicionalni specijalitet „Panellets” registriran Uredbom Komisije (EZ) br. 2301/97 (2), kako je izmijenjena Uredbom (EZ) br. 688/2002 (3).
(2)
Budući da te izmjene nisu manje u smislu članka 11. Uredbe (EZ) br. 509/2006., Komisija je objavila zahtjev za izmjenu u Službenom listu Europske unije (4) kako se zahtijeva prvim podstavkom članka 8. stavka 2. te Uredbe. Kako Komisiji nije dostavljen ni jedan prigovor u smislu članka 9. Uredbe (EZ) br. 509/2006, izmjene je potrebno odobriti,
DONIJELA JE OVU UREDBU:
Članak 1.
Ovim se odobravaju izmjene specifikacije objavljene u Službenom listu Europske unije za naziv u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. listopada 2008.

Labels: 3
17
18
6